Document ID: /roh_data/filtered/fineweb-2-filterrobots_roh.jsonl.gz/22568

L’exposiziun dat in'invista als fatg regiunals, dal temp da la refurmaziun fin en il 20avel tschientaner. En l’exposiziun vegn ins a savair che Falera è mo per casualitad restà catolic. U era ch’il caluster d’Andiast ha persvas ils d’Andiast da restar catolics. Las ditgas da quel temp vegnan raquintadas als visitaders en ina stanza preparada per quest intent.
La curatura Marianne Fischbacher ha rimnà exponats dal temp da la refurmaziun. Uschia è da vesair in stampat da las 18 tesas da Johannes Comander. Quest stampat datti mo duas giadas en il Grischun ed in da quels originals è da vesair uss a Glion. L’exposiziun n'è betg refurmada e betg catolica, ella mussa simplamain co la convivenza d'omaduas confessiuns ha funcziunà e funcziuna.
RR Total local 11:30